Descension del Cruce

Le Descension del Cruce (greco: Ἀποκαθήλωσις, Apokathelosis) es le scena, como es depictate in arte, del relatos del evangelios re Joseph de Arimatea e Nicodemo removente Christo del cruce post su crucifixion (Johannes 19:38–42). In le arte byzantin, le thema deveniva popular in le seculo 9, e in Occidente ab le seculo 10. Le Descension del Cruce es le tredicesime Station del Cruce, e es etiam le sexte del Sept Dolores del Beate Virgine Maria.

Altere figuras non mentionate in le Evangelios, que es sovente includite in depictiones de iste thema, comprende Johannes le Evangelista, qui es alcun veces depictate sustentante un Maria evanescente (como in le obra infra per Rogier van der Weyden), e Maria Magdalena. Le evangelios mentiona un numero non definite de feminas spectante le crucifixion, includente le Tres Marias (Maria Salome es mentionate in Marco 15:40), e etiam que le Virgine Maria e Maria Magdalena videva le sepultura (Marco 15:47). Iste feminas, insimul con altere e adjutores masculine sin nomine, es sovente representate.

Categoria:Vita de Jesus Christo in le Nove Testamento

Categoria:Crucifixion de Jesus
Categoria:Stationes del Via Crucis
Categoria:Passion de Jesus in arte per thema
Categoria:Septe Dolores de Maria